Vakansieganger verdwyn op Kersdag in die see | Maroela Media
"Die man was saam met vriende toe hy in 'n systroom meegesleur is," het LifeSaving SA, in 'n verklaring gesê. Volgens die organisasie is dit nie 'n strand wat geskik is vir swem nie. "Die man het teen die stroom probeer swem voordat hy sy lyfplank verloor het. Hy het daarna onder die water verdwyn."
Lewensredders het tevergeefs na die man gesoek. "Die soektog sal Vrydag hervat," het LifeSaving SA bygevoeg.
Daar is glo 'n duidelik kennisgewingbord opgerig by die Cutting-strand, waar die voorval gebeur het, om aan te dui dat lewensredders nie 'n ogie hou by die strand nie. Die organisasie het vakansiegangers gemaan om slegs in gebiede te swem waar lewensredders hulle dophou.